# **POIM 2014-2020**

# **DIRECȚIA GENERALĂ ORGANISMUL INTERMEDIAR PENTRU TRANSPORT**

COMUNICAT DE PRESĂ

Semnare Contract de finanțare

**„Magistrala 4: Racordul 2. Secțiunea Parc Bazilescu (Ps Zarea) – Străulești – Faza II”**

**MINISTERUL TRANSPORTURILOR** în calitate de Organism Intermediar pentru Transport, **MINISTERUL DEZVOLTĂRII REGIONALE, ADMINISTRAȚIEI PUBLICE ȘI FONDURILOR EUROPENE**în calitate de Autoritate de Management pentru Programul Operațional Infrastructură Mare și **SOCIETATEA COMERCIALĂ DE TRANSPORT CU METROUL BUCUREŞTI „METROREX” - S.A.**în calitate de Beneficiar al finanțării nerambursabile alocate în cadrul Programului Operațional Infrastructură Mare 2014-2020, au încheiat, în data de 25 iulie 2017, Contractul de Finanțare nr. 93 pentru proiectul **„Magistrala 4: Racordul 2. Secțiunea Parc Bazilescu (Ps Zarea) – Străulești – Faza II”.**

Obiectul contractului de finanțare **„Magistrala 4: Racordul 2. Secțiunea Parc Bazilescu (Ps Zarea) – Străulești – Faza II”** este reprezentat de acordarea finanțării nerambursabile de către AM POIM, pe durata stabilită și în conformitate cu obligațiile asumate prin Contractul de Finanțare, inclusiv Anexele care fac parte integrantă din acesta.

Valoarea totală a contractului este de **266.656.220 lei** (fără TVA) si va fi finanțat prin Programul Operational Infrastructură Mare 2014-2020 astfel: **75% FC din valoarea totală eligibilă aprobată – 150,723,909 lei**, iar restul de 25% în valoare de **50,241,303 lei** va fi finanțat din bugetul beneficiarului.

Perioada de implementare a Proiectului este de 87 luni, respectiv între 01.01.2016 și 07.03.2023 la care se adaugă, dacă este cazul, și perioada de desfășurare a activităților proiectului înainte de semnarea Contractului de Finanțare, conform regulilor de eligibilitate a cheltuielilor.

La finalizarea Fazei 2 a proiectului **„Magistrala 4: Racordul 2. Secțiunea Parc Bazilescu (Ps Zarea) – Străulești – Faza II”** se vor îndeplini toți indicatorii asumați, atât prin Programul Operațional Sectorial Transport 2007-2013, cât și prin Programul Operațional Infrastructură Mare 2014-2020.

Proiect cofinanţat din Fondul de Coeziune prin Programul Operational Infrastructură Mare 2014-2020.

Date de contact:

Carmen Moraru, Director General Organismul Intermediar pentru Transport, fax:  0372 825 570